
Ηράκλειο, 24/3/2022

ΔΗΛΩΣΗ ΤΟΥ ΠΡΟΕΔΡΟΥ ΤΗΣ ΠΕΔ ΚΡΗΤΗΣ ΓΙΑΝΝΗ ΚΟΥΡΑΚΗ
 ΓΙΑ ΤΗΝ 25η ΜΑΡΤΙΟΥ
 
Με αισθήματα υπερηφάνειας, ο Ελληνισμός εορτάζει και τιμά για μια ακόμη χρονιά, την εθνική επέτειο της 25ης Μαρτίου.
Έχουν ήδη συμπληρωθεί δυο αιώνες από την κήρυξη και επικράτηση της Ελληνικής Επανάστασης, χρονικό διάστημα μες στο οποίο, μας δόθηκε η ευκαιρία να οδηγηθούμε σε βασικά και χρήσιμα συμπεράσματα. 
Κυρίως έχουμε διδαχτεί ότι, η εθνική μας ακεραιότητα και επιβίωση απαιτεί αγωνιστικότητα, διαρκή εγρήγορση και εξαρτάται από την διατήρηση της αρραγούς ενότητας και σύμπνοιας μεταξύ όλων των Ελλήνων. 
Στη σημερινή δύσκολη και «αχαρτογράφητη»  περίοδο που διανύουμε και που χαρακτηρίζεται από παγκόσμια αστάθεια, πολέμους και ανεξέλεγκτη βία, η χώρα μας πρέπει να βαδίζει μπροστά με συνεπή πορεία.
 Ως Έλληνες, πρέπει να καθοδηγούμαστε διαρκώς από την Ιστορία και τις παρακαταθήκες των προγόνων μας. 
Να αγωνιζόμαστε , να υπερασπιζόμαστε τις θεμελιώδεις αρχές της Ειρήνης, της Δημοκρατίας, της Ελευθερίας, της Αυτοδιάθεσης των λαών, της Αξιοπρέπειας και της Δικαιοσύνης.
ΑΡΧΕΣ και ΑΞΙΕΣ που αποτελούν αστείρευτη δεξαμενή θάρρους, ευθύνης και αισιοδοξίας για το παρών και το μέλλον.

